All My Loving

«All My Loving» er en britisk sang med The Beatles, skrevet av Paul McCartney (kreditert Lennon/McCartney), fra albumet With The Beatles fra 1963. Selv om den ikke ble utgitt på single i Storbritannia eller i USA, ble den spilt betraktelig på radio, noe som tilskyndet EMI til å utgi den som tittelsporet på en EP-plate.  «All My Loving» ble utgitt på single i Canada, hvor den ble en nummer én-hit. Den kanadiske singlen ble importert til USA i nok kvanta til å ligge som # 45på Billboard Hot 100-listen i april 1964.

Komposisjon 
Ifølge journalist Bill Harry tenkte McCartney ut teksten, mens han barberte seg,<ref>Harry, Bill (2000): The Beatles Encyclopedia: Revised and Updated, London: Virgin Publishing, ISBN 0-7535-0481-2, s. 25-26</ref> selv om McCartney fortalte biografen Barry Miles at han skrev den, mens han satt i en turnébuss. Han sa også: «Det var den første sangen jeg noensinne skrev med teksten først. Jeg skrev aldri teksten først, det var alltid en type akkompagnement. Jeg har knapt gjort det siden heller». Teksten følger «brevsang»-modellen som ble brukt på «P.S. I Love You», B-siden til gruppas første single. Etter å ha ankommet stedet for en spillejobb, skrev han melodien på pianoet bak scenen.

McCartney forestilte seg den opprinnelig som en country and western-sang og George Harrison la til en gitarsolo i Nashville-stil. På John Lennons rytmeguitar-spor finnes raskt klimprede tripletter lik «Da Doo Ron Ron» med The Crystals, en sang som var populær på den tiden.

Lennon uttrykte sin respekt for sangen i et intervju med Playboy i 1980:  

LENNON: «All My Loving«» is Paul, I regret to say. Ha ha ha». 
PLAYBOY: «Why?»
LENNON: «Because it's a damn good piece of work....But I play a pretty mean guitar in back».

Innspilling 
The Beatles spilte inn sangen 30. juli 1963 i elleve opptak (takes) med tre overdubs. Masteropptaket var opptak (take) fjorten overdubbet på opptak (take) elleve. Den ble remikset 21. august (mono) og 29. oktober (stereo).  

En noe lengre stereoversjon av sangen, med en introduksjon på hi-haten, som ikke finnes på de vanlige stereo- eller monomiksene, ble utgitt i Vest-Tyskland og Nederland i 1965 på et samleablum med tittelen Beatles' Greatest.

Utgivelser og fremførelser 
«All My Loving» ble opprinnelig utgitt i Storbritannia 22. november 1963 på With The Beatles.  Den første utgivelsen i USA var på Meet The Beatles!, som kom ut 20. januar 1964.  Sangen var tittelsporet på EP-platen All My Loving, som ble utgitt i Storbritannia 7. februar 1964.

I Norge ble den utgitt på singlen Odeon SD 5948 i januar 1964, med «I Saw You Standing There» på B-siden.

«All My Loving» var åpningsnummeret til The Beatles' debutopptreden på The Ed Sullivan Show 9. februar 1964. Det lydopptaket var med på Anthology 1. The Beatles fremførte også "All My Loving" tre ganger på BBC radio, én gang i 1963 og to ganger i 1964. Den siste versjonen, som ble innspilt 28. februar 1964, var med på Live at the BBC.

Sangen ble anvendt to ganger i filmer av gruppa. Den blir spilt i bakgrunnen på slutten av nattklubbscenen i A Hard Day's Night (skjønt uten trommeåpningen og kodaen), mens en instrumentalversjon forekommer i filmen Magical Mystery Tour.

Ifølge Alan Weiss, en TV-produsent som hendelsesvis var der, ble «All My Loving» spilt på lydsystemet til legevakta på Roosevelt Hospital, da Lennon ble erklært død etter å ha blitt skutt 8. desember 1980.

Anmeldelser 
«All My Loving» har blitt rost av flere kritikere. Ian MacDonald sa: «Uskylden til den britiske popen fra begynnelsen av 1960-årene er perfekt destillert i den velformulerte enkelheten til dette nummeret». Han skrev at sangen hjalp McCartney med å bli sett mer på som jevnbyrdig med Lennon. Richie Unterberger i Allmusic sa den «uten tvil var det beste kun på LP-sporet The Beatles gjorde før 1964» og at dersom den var blitt utgitt på single i USA ville den ha blitt en enorm hit.

Besetning 
Paul McCartney – dobbelsporet vokal, bassgitar, harmoni- og backingvokaler 
John Lennon – backingvokal, rytmegitar 
George Harrison – backingvokal, sologitar 
Ringo Starr – trommer 
George Martin – produsent 
Norman Smith – tekniker 
Personale ifølge Ian MacDonald

Coverversjoner (i utvalg) 
Alvin & The Chipmunks. Utgitt på LP-platen The Chipmunks Sing The Beatles Hits i 1964
Herb Alpert & Tijuana Brass. Utgitt på LP-platen South of the Border (A&M Records SP-4108 (stereo) og A&M Records SP-1908 (mono)) i oktober 1964
Scotty Anderson. Utgitt på CD-platen  Classic Scotty (J Curve Records 8002) 23. september 2003
Emilie Autumn. Utgitt på CD-platen A Bit o' This & That (Trisol Music Group GmbH TRI 316 CD) 3. august 2007
Mike Baiardi. Utgitt på CD-platen Rockabye Baby! More Lullaby Renditions of The Beatles (Rockabye Baby! 979659) 27. januar 2009
The Ballroom Band. Utgitt på CD-platen Swing (Ballroom Dancing 5911) 13. juli 1999
Suzy Bogguss & Chet Atkins. Utgitt på CD-platen Come Together: America Salutes The Beatles (Capitol 31712) i 1995
The Dowlands. Accompanied by The Soundtracks. Utgitt på singlen Oriole 1897 i 1964
Fancy. Han opptrådte som alle fire medlemmer av The Beatles i en musikkvideo for sin coverversjon av «All My Loving» i 1989
Anette Funicello. Utgitt på LP-platen Something Borrowed Something Blue (Vista Vista STER-3328 (stereo) og Vista BV-3328 (mono)) i 1964
Helloween. Utgitt på CD-platen Metal Jukebox (RAW Power DP 143 og Raw Power RAWCD 143) i 1999
Hollyridge Strings. Utgitt på singlen Capitol 5207 4. juli 1964
Los Manolos. Utgitt på singlen RCA 3A PT-44616 i 1991 samt på LP-platen Pasión Condal (RCA 5C PL-74991) samme år 
Me First and the Gimme Gimmes. Utgitt på Blow in the Wind (Fat Wreck Chords FAT620-1 (LP) og Fat Wreck Records FAT620-2 (CD))  20. mars 2001
The Punkles. Utgitt på LP-platen Punk! (Bitzcore bc 1732) i 2002
Jim Sturgess. Utgitt på CD-platen Across the Universe (Interscope 000980102) 18. september 2007
The Trends. Utgitt på singlen Piccadilly 7N.35171 i 1964
Tim Urban. Han fremførte «All My Loving» på American Idol 6. april 2010
Amy Winehouse. Uoffisiell utgivelse fra 2004
Johnny Young. Utgitt på EP-platen All My Loving (Clarion MCX 11251) i 1967

Norsk versjon 
Lasse Hovd har skrevet en norsk tekst. På norsk bærer den tittelen «Alt var bedre den gangen da Fredrik regjerte».

Innspilling 
Dizzie Tunes. Utgitt på LP-platen Dizzie Tunes (Troll TRLP 3) i 1967.

Listeplasseringer

Referanser 

Britiske sanger
The Beatles-sanger
Sanger skrevet av Lennon/McCartney
Sanger fra 1963